Главниот срт со Сефтоновата Планина итн. „Табуретка", од долината Хукер. Во позадината десно се гледа Аораки/Кукова Планина
Аораки/Кукова планина од долината Хукер
Завршниот дел на Тасмановиот Ледник кај езерото Тасман
**Националниот парк Аораки/Кукова Планина** (англ. *Aoraki/Mount Cook National Park*) се наоѓа на Јужниот Остров на Нов Зеланд близу местото Твизел. Во рамките на самиот парк се наоѓа и селото Маунт Кук. Областа е прогласена за национален парк во октомври 1953 и е сочинета од резервати основани уште од 1887 со цел да се заштити значајната локална вегетација и предели.

Географија
----------

Паркот зафаќа околу 700 км2. Ледниците зафаќаат 40% од паркот, од кои најпознат е Тасмановиот Ледник на падините на Кукова Планина.

Сите 20 врвови во земјата повисоки од 3.000 м се наоѓаат во овој парк, освен Маунт Аспајринг. Тука спаѓа и највисоката планина во Нов Зеланд, Аораки/Кукова Планина, со 3.753 м. Други позначајни врвови се Тасманова Планина, Хиксова Планина, Сефтонова Планина и планината Ели де Бомон. Планините на Јужните Алпи се млади, со помалку од десет милиони години, и сè уште се во фаза на издигање. Регионот на националниот парк во целина се издига по 5 mm годишно.

Паркот е дел и од јужновестлендското место Те Вахипоунаму прогласено за светско природно наследство како место од извонредна природна вредност.

Флора и фауна
-------------

Најголемиот дел од паркот се наоѓа над шумската граница, што значи дека растителниот свет се состои главно од алпски растенија како планинското лутиче, (*ranunculus lyalli*), најголемото лутиче во светот, големи планински маргаритки и дива копјеста трева (*aciphylla colensoi*) наречена и „Шпанец" (*Spaniard*). Од птиците, во овие предели живее кеата, која претставува единствениот планински папагал и добро камуфлираното ливадарче. Од доведениот ловен дивеч најзастапени се дивокозата, хималајскиот тар и еленот.

Рекреација
----------

Паркот е популарен за планинарење, скијање, лов и алпинизам. Со активностите во паркот раководи Службата за заштита на природата.

Поврзано
--------

* Национални паркови во Нов Зеланд

Наводи
------

1. ↑   (Служба за заштита на природата - Национален Парк Кукова Планина. Пристапено на 05/07/09) (англиски)

Надворешни врски
----------------

|  |  |
| --- | --- |
| Ризница | „Национален парк Аораки/Кукова Планина" на Ризницата ? |

|  |  |
| --- | --- |
|  | Википатување има туристички водич за ***Aoraki Mount Cook National Park***. |

* Национален парк Аораки/Кукова Планина (англиски)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Национални паркови во Нов Зеланд |
| --- |
|  |
| Северен Остров | 
* Егмонт
* ~~Те Уревера~~ \*
* Тонгариро
* Фангануи

 | Карта на националните паркови во Нов Зеланд |
|  |
| Јужен Остров | 
* Абел Тасман
* Аораки/Кукова Планина
* Артуров Превој
* Вестленд
* Кахуранги
* Маунт Аспајринг
* Нелсонски Езера
* Папароа
* Фјордленд

 |
|  |
| Стјуартов Остров | 
* Ракиура

 |
|  |
| \* укинат во 2014 г. |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 315530767
* LCCN: sh85087745
* GND: 4250951-8

 |

 |